PLANB วิ่งแรง 6% โบรกแนะลงทุน ชี้รายได้ Q4 แกร่ง-กองทุนบัวหลวงซื้อหุ้นเพิ่ม
PLANB วิ่งแรง 6% ราคาแตะ 8.15 บ. โบรกแนะ “สะสมลงทุน” ชี้รายได้ Q4 แกร่ง รับสื่อนอกบ้านโต-กองทุนบัวหลวงซื้อหุ้นเพิ่ม 0.15% หนุนถือ 15%
PLANB วิ่งแรง 6% โบรกแนะลงทุน ชี้รายได้ Q4 แกร่ง รับสื่อนอกบ้านโต-กองทุนบัวหลวงซื้อหุ้นเพิ่ม หนุนถือ 15%
11 ม.ค. 2566

ผู้สื่อข่าวรายงานว่า วันนี้ (11 ม.ค.66) ราคาหุ้นบริษัท แพลน บี มีเดีย จำกัด (มหาชน) หรือ PLANB ล่าสุด ณ เวลา 10:41 น. อยู่ที่ระดับ 8.15 บาท บวก 0.50 บาท หรือ 6.54% สูงสุดที่ระดับ 8.40 บาท ต่ำสุดที่ระดับ 7.70 บาท ด้วยมูลค่าซื้อขาย 435.27 ล้านบาท

โดยสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานการได้มาหุ้นของ PLANB โดย บริษัทหลักทรัพย์จัดการกองทุนรวมบัวหลวง จำกัด (BBLAM) ซึ่งเป็นการได้มา เมื่อวันที่ 9 ม.ค.66 จำนวนหลักทรัพย์ที่ได้มา คิดเป็น 0.1495% ของสิทธิออกเสียงทั้งหมดของกิจการ จำนวนหลักทรัพย์ภายหลังการได้มา คิดเป็น 15.0008% ของสิทธิออกเสียงทั้งหมดของกิจการ
ด้านบล.เมย์แบงก์ (ประเทศไทย) ระบุในบทวิเคราะห์ แนะนำ “สะสมลงทุน” หุ้น PLANB มองแนวโน้มรายได้จากธุรกิจสื่อนอกบ้านเร่งตัวในช่วงไตรมาส 4/65 จากอานิสงค์บวกการเปิดประเทศ และได้แรงหนุนจากเงินเฟ้อที่ผ่านพ้นจุดสูงสุดเช่นเดียวกับ U rate ยังทรงตัวในระดับสูง หนุนอัตรากำไรให้ดีต่อเนื่อง